Gro Steinsland

Gro Smørdal Steinsland (født 1945) er en norsk religionshistoriker. Hun er dr.philos. og professor i religionshistorie ved Universitetet i Oslo. Hun er spesialist på norrøn religion. 

Hennes forskningsperiode er vikingtid og nordisk middelalder. Hun tok magistergraden i religionsvitenskap ved Universitetet i Bergen i 1974 på en analyse av gnostisk religion. Steinsland, Gro (1974): Gud, verden og det gode : en analyse av gnostikeren Justins gudsbegreper Universitetet i Bergen Hun tok doktorgraden på en avhandling om kongeideologiske myter i norrøn religion: Det hellige bryllup og norrøn kongeideologi: en undersøkelse av hierogami-myten i Skírnismál, Ynglingatal, Háleygjatal og Hyndluljod i 1989. Steinsland, Gro (1989): Det hellige bryllup og norrøn kongeideologi: en undersøkelse av hierogami-myten i Skírnismál, Ynglingatal, Háleygjatal og Hyndluljóð Avhandling (doktorgrad) – Universitetet i Oslo

I 2005 utga hun Norrøn religion; Myter, riter, samfunn, et samlet religionsvitenskapelig framstilling i ett bind av norrøn religion. Steinsland har særlig påpekt at kvinnelige guddommers betydning i norrøn religion har blitt tonet ned av (mannlige) forskere. I 2012 publiserte hun en bok om hvordan religiøse myter har legitimert makt, eller fungert som «mot-myter» til maktlegitimerende myter.

 Bibliografi 
 1989/1991: Det hellige bryllup og norrøn kongeideologi; en analyse av hierogami-myten i Skírnismál, Ynglingatal, Háleygjatal og Hyndluljód – doktoravhandling ved UiO i 1989, utgitt av Solum forlag i 1991
 1990: Før kristendommen : digtning og livssyn i vikingetiden – medforfatter: Preben Meulengracht Sørensen. København
 1994: Menneske og makter i vikingenes verden – medforfatter: Preben Meulengracht Sørensen. Svensk utgave 1998
 1997: Eros og død i norrøne myter
 1999: Voluspå, gjendiktning og kommentar – medforfatter: Preben Meulengracht Sørensen. Dansk utgave 2001
 2000: Den hellige kongen; om religion og herskermakt fra vikingtid til middelalder
 2001: Heilage stader i Norge – medforfatter: Magnus Rindal
 2001: «Kvite-Krist : skreddarsydd for vikingar?» I: Syn og Segn
 2003: redaktør for tekstsamlingen Voluspå, og andre norrøne helligtekster i serien Verdens Hellige Skrifter
 2004: redaktør for tekstsamlingen Draumkvedet, og tekster fra norrøn middelalder i serien Verdens Hellige Skrifter
 2005: Norrøn religion; Myter, riter, samfunn. ISBN 9788253026077. Svensk utgave 2007
 2012: Mytene som skapte Norge. Myter og makt fra vikingtid til middelalder. ISBN 9788253034775
 2014: Dovrefjell i tusen år. Mytene, historien og diktningen. ISBN 978824191071S

 Referanser 

 Eksterne lenker 

 Gunnhild Røthe «Vet dere nok eller hva? Om den moderne volven Gro Steinslands forfatterskap» Minibiografi i Prosa 05|09
 UiO: Gro Steinsland UiOs Presentasjon
 Forskning.no Presentasjon på Forskning.no 
 «Den hellige kongen – og hans kvinne», kronikk i Aftenposten, 2000

Kategori:Norske norrøne filologer
Kategori:Norske professorer i religionshistorie
Kategori:Professorer ved Universitetet i Oslo
Kategori:Medlemmer av Det Norske Videnskaps-Akademi
Kategori:Personer tilknyttet bokserien Verdens hellige skrifter
Kategori:Fødsler i 1945